# Aleksandr Nevskij (film)

| *Alexandr Nevskij* |
| --- |
| orig. Александр Невский |
| Nikolaj Tsjerkasov som Aleksandr Nevskij  |
| Generell informasjon |
| Genre | Drama, biografi, episk, periode, krig |
| Utgivelsesår | 1938 |
| Nasjonalitet | Sovjetunionen |
| Varighet | 112 min. |
| Språk | Russisk |
| Bak kamera |
| Regi | Sergej Eisenstein, Dmitrij Vasiljev  |
| Manus | Sergej Eisenstein, Pjotr Pavlenko  |
| Musikk | Sergej Prokofjev  |
| Foto | Eduard Tisse  |
| Klipp | Esfir Veniaminovna Tobak, Sergej Eisenstein  |
| Foran kamera |
| Medvirkende | Andrei Abrikosov, Nikolaj Tsjerkasov, Nikolay Okhlopkov, Dmitry Orlov, Vasily Novikov, Sergei Blinnikov, Varvara Massalitinova, Valentina Ivashova, Aleksandra Sergeevna Danilova, Vladimir Ershov, Lev Fenin, Naum Rogozhin  |
| Annen informasjon |
| Farve/s.hv | Svart-hvitt |
| Filmselskap | Mosfilm  |
|  |
| Premiere(r) | * 25. november 1938 (sted: Moskva)
* 1. desember 1938 (sted: Sovjetunionen)
* 22. mars 1939 (sted: USA)
 |
| Eksterne lenker |
| IMDb
 |

Aleksandr Nevskij (originaltittel: *Александр Невский*) er en sovjetisk episk historisk krigsdrama fra 1938 regissert av Sergej Eisenstein og Dmitrij Vasiljev. Filmens handling er lagt til Russland på 1200-tallet og er basert på livet til hærføreren Aleksandr Nevskij. I år 1242 invaderes landet av Den tyske orden og befolkningen sender bud på Aleksandr som danner en folkehær som omsider slår inntrengerne tilbake. Rollen som Aleksandr spilles av Nikolaj Tsjerkasov.

Musikken er ved Sergej Prokofjev.

## Handling

Tyske riddere invaderer og erobrer byen Pskov ved hjelp av en forræder kalt Tverdilo, og de massakrer store deler av befolkningen. De møter fra motstand fra bojar og kjøpmenn fra Novgorod. Innbyggerne fra Novgorod var også med i det avgjørende slaget på den frosne Tsjudskoje-sjøen, i det endelige slaget for å beseire riddere.

Historien følger også Vasilij Buslaj og Gavrilo Oleksitsj, to berømte krigere fra Novgorod som var gode venner. De leder hver sin del av Novgorod-styrkene. Men begge to ønsker også å gifte seg med Olga Danilovna, en vakker kvinne fra Novgorod som begge mennene elsker. Vasilisa, datteren til en boyar drept av tyskerne, slutter seg snart til Novgorod-styrkene som soldat ved frontlinjen. Hun og Vasilij slåss side ved side, noe som gjør stort inntrykk på Vasilij.

## Om filmen

Filmen har av mange blitt tolket som en slags advarsel mot den tyske fare to-tre år før andre verdenskrig, men mye kan også tale for at den kan sees i sammenheng med de økende nasjonalistiske tendensene til Josef Stalin. Den ble meget populær i Sovjet hvor den ble sett av over 23 millioner i løpet av de første fem måneder den gikk på kino.

På grunn av Molotov–Ribbentrop-pakten i 1939 ble filmen trukket fra kinovisning i Sovjetunionen. Dette endret seg drastisk da Tyskland i 1941 allikevel angrep Sovjet. Scener fra filmen ble også benyttet i den amerikansk propagandafilmen *The Battle of Russia*, lagd av Frank Capra.

Den norske versjonen fra 1939 ble utsatt for en del filmsensur: 2. akt Barneofring 12 meter 4. akt. Drukningsscene 12 meter = 24 meter. Filmen ble utgitt usensurert i 1971.

* Teutoniske prester forbereder hengningen av en russisk motstandsleder
* Prins Aleksandr Nevskij snakker med mongolenes utsending

## I rollene

* Nikolaj Tsjerkasov - Prins Aleksandr Nevskij
* Nikolaj Okhlopkov - Vasilij Buslajev
* Andrej Abrikosov - Gavrilo Oleksitsj
* Dmitrij Orlov - Ignat
* Vasili Novikov - Pavsja
* Nikolaj Arskij - Domasj Tverdislavitsj
* Varvara Massalitinova - Amelfa Timofejevna, Buslajevs mor
* Vera Ivasjova - Olga Danilovna, en kvinne fra Novgorod
* Aleksandra Danilova - Vasilisa, en kvinne fra Pskov
* Vladimir Jersjov - Hermann von Balk, stormester av Den tyske orden
* Sergej Blinnikov - Tverdilo, forræderen fra Pskov
* Ivan Lagutin - Ananij, en munk
* Lev Fenin - Erkebiskopen
* Naum Rogozjin - Munken med sort hette

## Media

*Alexandr Nevskij* fra 1938.

## Referanser

## Eksterne lenker

* (en) *Alexandr Nevskij* på Internet Movie Database

* (sv) *Alexandr Nevskij* i Svensk Filmdatabas

* (da) *Alexandr Nevskij* i Danmark Nationale Filminstitut

* (fr) *Alexandr Nevskij* på Allociné

* (nl) *Alexandr Nevskij* på MovieMeter

* (en) *Alexandr Nevskij* på The Movie Database – film

* (en) *Alexandr Nevskij* på Rotten Tomatoes
* Filmklipp (forberedelsen til slaget utenfor Pskov) (YouTube)